
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS KULTŪROS DARBUOTOJŲ, DIRBANČIŲ SENIŪNIJOSE, REKOMENDUOJAMOS PAREIGYBINĖS STRUKTŪROS IR REKOMENDUOJAMŲ TARNYBINIŲ ATLYGINIMŲ TVIRTINIMO

2012 m. rugpjūčio 1 d. Nr. AT-879
Šakiai


Vadovaudamasis Lietuvos Respublikos Vyriausybės 2012 m. birželio 20 d. nutarimu Nr. 718 „Dėl minimaliojo darbo užmokesčio didinimo“ (Žin., 2012, Nr. 70-3608) bei rajono savivaldybės tarybos 2009 m. sausio 22 d. sprendimu Nr. T-6 patvirtintų savivaldybės administracijos nuostatų 24 p.:


1. T v i r t i n u nuo 2012 m. rugpjūčio 1 d. rajono savivaldybės kultūros darbuotojų rekomenduojamą pareigybinę struktūrą ir rekomenduojamus tarnybinių atlyginimų koeficientus, kurių pagrindu imama Vyriausybės nutarimu patvirtinta bazinė mėnesinė alga (BMA) (pridedama).


2. N u s t a t a u, jog darbuotojui, dirbančiam pilną darbo dieną, negali būti skaičiuojama mažesnė, nei Vyriausybės patvirtinta minimali mėnesinė alga (MMA) arba minimalus valandinis atlygis.


3. N u s ta t a t a u priedus koeficientais, (kurių pagrindu imama Lietuvos Respublikos Vyriausybės nutarimu patvirtinta bazinė mėnesinė alga) kolektyvų vadovams ir renginių organizatoriams:


3.1. Už kolektyvui suteiktą pirmą kategoriją 
-
3,0;


3.2. Už kolektyvui suteiktą antrą kategoriją
-
2,0;


3.3 Už kolektyvui suteiktą trečią kategoriją
-
1,0;


3.4. Už kolektyvui suteiktą ketvirtą kategoriją
-
0,5“.


4. P r i p a ž į s t u netekusiais galios rajono savivaldybės administracijos direktoriaus įsakymus:


4.1. 2007 m. lapkričio 30 d. įsakymą Nr. AT-2126 „Dėl savivaldybės kultūros darbuotojų seniūnijose pareigybių ir rekomenduojamų tarnybinių atlyginimų bei priedų nustatymo“;


4.2. 2008 m. birželio 6 d. įsakymą Nr. AT- 961 „Dėl savivaldybės administracijos direktoriaus 2007 m. lapkričio 30 d. įsakymo Nr. AT-2126 papildymo“;


4.3. 2009 m. sausio 6 d. įsakymą Nr. AT-25 „Dėl savivaldybės administracijos direktoriaus 2007 m. lapkričio 30 d. įsakymo Nr. AT-2126 dalinio pakeitimo“;


4.4. 2012 m. birželio 1 d. įsakymą Nr. AT-6547 „Dėl rajono savivaldybės administracijos direktoriaus 2007 m. lapkričio 30 d. įsakymo Nr. AT-2126 dalinio pakeitimo“.

Direktorius




                  Juozas Puodžiukaitis
